62020CO0663_INF
2022 m. kovo 3 d. Teisingumo Teismo (šeštoji kolegija) nutartis
BPV / Hypo Vorarlberg Bank
(Byla C-663/20 P) (
1
)
„Apeliacinis skundas – Teisingumo Teismo procedūros reglamento 182 straipsnis – Bankų sąjunga – Bendras pertvarkymo mechanizmas (BPeM) – Bendras pertvarkymo fondas (BPF) – Ex ante įnašų už 2017 m. apskaičiavimas – Bendros pertvarkymo valdybos (BPV) sprendimo autentiškumo patvirtinimas – Pareiga motyvuoti – Konfidencialūs duomenys“
1.
Europos Sąjungos teisė – Principai – Teisė į gynybą – Rungimosi principas – Laikymasis vykstant teismo procesui – Apimtis – Teismo „ex officio“ iškeltas teisinis pagrindas – Bendros pertvarkymo valdybos (BPV) sprendimo, kuriuo nustatomi „ex ante“ įnašai į Bendrą pertvarkymo fondą (BPF), autentiškumo patvirtinimo nebuvimas – Šalims skirto raginimo pateikti pastabas dėl šio pagrindo nebuvimas – Minėto principo pažeidimas
(Europos Sąjungos pagrindinių teisių chartijos 47 straipsnis)
(žr. 38–40, 42, 46–51 ir 57 punktus)
2.
Institucijų aktai – Motyvavimas – Pareiga – Apimtis – Bendros pertvarkymo valdybos (BPV) sprendimas, kuriuo nustatyti „ex ante“ įnašai į Bendrą pertvarkymo fondą (BPF) – Būtinybės šiame sprendime nurodyti visą informaciją, leidžiančią patikrinti įnašų apskaičiavimo tikslumą, nebuvimas – Pareigos motyvuoti derinimas su bendruoju atitinkamų įmonių komercinės paslapties apsaugos principu – Reglamento 2015/63 nuostatų, susijusių su „ex ante“ įnašų į BPF apskaičiavimo metodu, teisėtumas
(SESV 296 straipsnio antra pastraipa; Europos Parlamento ir Tarybos reglamentas Nr. 806/2014; Komisijos reglamentas 2015/63; Europos Parlamento ir Tarybos direktyva 2014/59)
(žr. 69–81 punktus)
3.
Ieškinys dėl panaikinimo – Pagrindai – Esminių procedūrinių reikalavimų pažeidimas – Bendros pertvarkymo valdybos (BPV) sprendimo, kuriuo nustatomi „ex ante“ įnašai į Bendrą pertvarkymo fondą (BPF), autentiškumo patvirtinimo nebuvimas – Teismo „ex officio“ atliekamas nagrinėjimas
(SESV 263 straipsnis)
(žr. 86 punktą)
4.
Institucijų aktai – Motyvavimas – Pareiga – Apimtis – Bendros pertvarkymo valdybos (BPV) sprendimas, kuriuo nustatyti „ex ante“ įnašai į Bendrą pertvarkymo fondą (BPF) – BPV pranešimas tik dalies reikšmingos informacijos, kuri galėjo būti pateikta nepažeidžiant atitinkamų įstaigų komercinės paslapties – Nepakankamas motyvavimas – Sprendimo panaikinimas
(SESV 296 straipsnio antra pastraipa; Europos Parlamento ir Tarybos reglamentas Nr. 806/2014; Komisijos reglamentas 2015/63; Europos Parlamento ir Tarybos direktyva 2014/59)
(žr. 99–106 punktus ir rezoliucinės dalies 2 punktą)
5.
Ieškinys dėl panaikinimo – Sprendimas dėl panaikinimo – Padariniai – Teisingumo Teismo nustatytas apribojimas – Bendros pertvarkymo valdybos (BPV) sprendimas, kuriuo nustatyti „ex ante“ įnašai į Bendrą pertvarkymo fondą (BPF) – To sprendimo padarinių palikimas galioti, kol jis bus pakeistas per protingą terminą – Teisinio saugumo motyvais grindžiamas pateisinimas
(SESV 264 straipsnio antra pastraipa; Europos Parlamento ir Tarybos reglamentas Nr. 806/2014; Komisijos reglamentas 2015/63; Europos Parlamento ir Tarybos direktyva 2014/59)
(žr. 109–112 punktus ir rezoliucinės dalies 3 punktą)
Rezoliucinė dalis
1.
Panaikinti 2020 m. rugsėjo 23 d.Europos Sąjungos Bendrojo Teismo sprendimą Hypo Vorarlberg Bank / BPV) (T‑414/17, nepaskelbtas Rink., EU:T:2020:437).
2.
Panaikinti 2017 m. balandžio 11 d. vykdomosios sudėties Bendros pertvarkymo valdybos sprendimą dėl ex ante įnašų į Bendrą pertvarkymo fondą už 2017 m. apskaičiavimo (SRB/ES/SRF/2017/05), kiek tas sprendimas susijęs su Hypo Vorarlberg Bank AG.
3.
Palikti galioti 2017 m. balandžio 11 d. vykdomosios sudėties Bendros pertvarkymo valdybos sprendimo dėl ex ante įnašų į Bendrą pertvarkymo fondą už 2017 m. apskaičiavimo (SRB/ES/SRF/2017/05) padarinius, kiek tas sprendimas susijęs su Hypo Vorarlberg Bank AG, kol per protingą terminą, kuris negali viršyti šešių mėnesių nuo šios nutarties paskelbimo dienos, įsigalios naujas Bendros pertvarkymo valdybos sprendimas, kuriuo nustatomas šios įstaigos ex ante įnašas į Bendrą pertvarkymo fondą už 2017 m.
4.
Bendra pertvarkymo valdyba padengia savo bylinėjimosi išlaidas pirmojoje ir apeliacinėje instancijose ir Hypo Vorarlberg Bank AG bylinėjimosi išlaidas pirmojoje instancijoje.
5.
Hypo Vorarlberg Bank AG padengia savo bylinėjimosi išlaidas, susijusias su apeliaciniu procesu.
6.
Nebereikia priimti sprendimo dėl Ispanijos Karalystės prašymo leisti įstoti į bylą palaikyti Bendros pertvarkymo valdybos reikalavimų.
(
1
)	OL C 44, 2021 2 8.